ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

KCE อวดกำไรทะยาน 253%
บริษัท เคซีอี อีเลคโทรนิคส์ (KCE) กำไรสุทธิไตรมาสแรกปี 2553 จำนวน 183.66 ล้านบาท กำไรต่อหุ้น 0.40 บาท เพิ่มขึ้น 253% จากช่วงเดียวกันของปีก่อนที่ขาดทุนสุทธิ 119.90 ล้านบาท ขาดทุนต่อหุ้น 0.26 บาท
CSL ชี้เน็ตบริการมือถือดันกำไรโต
บริษัท ซีเอส ล็อกซอินโฟ (CSL) กำไรสุทธิไตรมาสแรกปี 2553 จำนวน 86.26 ล้านบาท กำไรต่อหุ้น 0.15 บาท เพิ่มขึ้น 21% จากช่วงเดียวกันของปีก่อนที่มีกำไรสุทธิ 59.02 ล้านบาท กำไรต่อหุ้น 0.10 บาท
กำไรที่เพิ่มขึ้นมาจากธุรกิจการให้บริการอินเทอร์เน็ตและธุรกิจบริการเสริมบนโทรศัพท์มือถือ เนื่องจากการควบคุมและบริการจัดการค่าใช้จ่ายที่มีประสิทธิภาพ
‘นวนคร’ พลิกโชว์กำไร 136 ล้าน
บริษัท นวนคร (NNCL) กำไรสุทธิไตรมาสแรกปี 2553 จำนวน 136.43 ล้านบาท กำไรต่อหุ้น 0.12 บาท เพิ่มขึ้นจากช่วงเดียวกันของปีก่อนที่มีกำไรสุทธิ 0.49 ล้านบาท กำไรต่อหุ้น 0.0004 บาท เนื่องมาจากปี 2553 บริษัทมีกำไรขั้นต้นจากการขายที่ดินเพิ่มจากปีก่อน 179.18 ล้านบาท และมีค่าใช้จ่ายภาษีเงินได้เพิ่มขึ้น 41.83 ล้านบาท
‘ชนะชัย’ รุกถือหุ้น TSTE เฉียด 22%
นายชนะชัย ชุติมาวรพันธ์ รายงานว่า เมื่อวันที่ 6 พ.ค. 2553ได้มาของหุ้นบริษัท ไทยชูการ์ เทอร์มิเนิ้ล (TSTE) จำนวน 7.7% ส่งผลให้ถือหุ้นเพิ่มเป็น 21.87% ของสิทธิออกเสียงทั้งหมดของกิจการ 
นายสวัสดิ์ วังจินดา ได้ขายหุ้นบริษัท โรงพยาบาลกรุงธน (KDH) เมื่อวันที่ 7 พ.ค. 2553 ที่ถือทั้งหมดจำนวน 9.525% 
ด้านนายอำพล ดีเลิศวงศ์ ได้มาของหุ้นบริษัท ปรีชากรุ๊ป (PRECHA) เมื่อวันที่ 30 เม.ย. 2553 จำนวน 3.493% ส่งผลให้ถือหุ้นเพิ่มเป็น 10.002% ส่วนนางกัลยา ดีเลิศวงศ์ ได้มาหุ้น PRECHA ในวันเดียวกัน จำนวน 0.2% ทำให้ถือหุ้นเพิ่มเป็น 10%
บล.ยูโอบีกำไรทะยาน 280%
บริษัทหลักทรัพย์ ยูโอบี เคย์เฮียน (ประเทศไทย) หรือ UOBKH กำไรสุทธิไตรมาสแรกปี 2553 จำนวน 14.17 ล้านบาท กำไรต่อหุ้น 0.04 บาท เพิ่มขึ้น 280% จากช่วงเดียวกันของปีก่อนที่ขาดทุนสุทธิ 7.86 ล้านบาท ขาดทุนต่อหุ้น 0.02 บาท โดยเพิ่มขึ้นจากรายได้ค่านายหน้าซื้อขายที่สูงขึ้นตามภาวะตลาดหุ้นโดยรวม